Συζήτηση:Ανδρέας Μούντριχας

message: Πρώτον και κυριότερο, ο "καπετάν ορέστης" σίγουρα σταμάτησε το 44 τρένο από τη Χαλκίδα και εκτέλεσε όλους τους Έλληνες ένστολους. Δεύτερο δεν αθωώθηκε στη δίκη αλλά καταδικάστηκε εις θάνατο. Μετά αφέθηκε ελεύθερος.
Ότι έχετε να προσθέσετε στο λήμμα προσθέστε το με πηγές εκεί, και όχι εδώ. Εδώ είναι σελίδα συζήτησης. Υπόψη η livepedia δεν είναι πηγή, ιδιαιτέρως όπως την χρησιμοποιήσατε, αντιγράφοντας δηλαδή.—Corleone μη τα μασάς!@ 22:12, 26 Απριλίου 2015 (UTC)
replies: text: :Πιθανόν να έχει δίκιο για τη δίκη του Μουντρίχα, ότι έκανε 10 λάθη δεν σημαίνει ότι το 11ο είναι και αυτό λάθος, ούτε εγώ που κάνω 10 σωστά ότι και το 11ο δεν θα είναι λάθος. Θα το ψάξω και θα το διορθώσω.--Istoria1944 (συζήτηση) 22:34, 26 Απριλίου 2015 (UTC)
replies: text: ::Εξ αρχής δεν τέθηκε ζήτημα του αν έχει δίκιο ή όχι. Απλούστατα, ό,τι γράφουμε το τεκμηριώνουμε.—Corleone μη τα μασάς!@ 17:51, 27 Απριλίου 2015 (UTC)

message: Αν μπορεί κάποιος να το διορθώσει.
Ευχαριστώ.--Αντικαθεστωτικός (συζήτηση) 10:31, 4 Αυγούστου 2018 (UTC)
replies: text: Αντικαθεστωτικός, Μούντριχας ή Μουντρίχας είναι το σωστό; Νομίζω το πρώτο. Από το λήμμα λείπουν και βασικές πληροφορίες, πότε γεννήθηκε, πότε πέθανε κλπ. --cubic[*]star 19:24, 4 Αυγούστου 2018 (UTC)
replies: text: :cubic[*]star για κάποιο λόγο δεν μου ήρθε το ping. Νομίζω ότι η ανορθόγραφια μου είναι υπεύθυνη για τον λάθος τονισμό κάτι που βλέπω δυστυχώς να έχει αναπαραχθεί στο διαδίκτυο. Ισχύει το πρώτο όπως σωστά το διορθώσες. Τώρα αυτές τις πληροφορίες είναι δύσκολο να τις βρούμε. Για τον Ορέστη υπάρχει λίγο ταμπού από ότι καταλαβαίνω γιατί ενώ ήταν το νο2 του ΕΛΑΣ έγινε δεξιός.Αντικαθεστωτικός (συζήτηση) 15:03, 5 Αυγούστου 2018 (UTC)
replies: text: ::Διορθώθηκε. --cubic[*]star 02:51, 6 Αυγούστου 2018 (UTC)
Διορθώσεις από Γ.Μ.Σ. 18 Ιουλίου 2020: 
1) το τρένο στο Βαθύ, στις 18 Φεβρουαρίου 1944, δεν το σταμάτησε ο ίδιος ο Ορέστης αλλά μικτό τμήμα του ΕΛΑΣ και του εφεδρικού ΕΛΑΣ,  υπό τον μόνιμο υπολοχαγό Αποστόλη Κοκμάδη. 
2) το τρένο μετέφερε Έλληνες κρατουμένους από τη Χαλκίδα στη Αθήνα,  στο Χαϊδάρι. Για σκότωμα τους πηγαίνανε δηλ και για στρατόπεδα συγκέντρωσης. Ήταν η «συγκομιδή» των προσφάτως δημιουργημένων στην Χαλκίδα και την Εύβοια Ταγμάτων Ασφαλείας. 
3) Φρουρά τους ήταν 23 χωροφύλακες και αξιωματικοί και 4-5 Γερμανοί. Μαζί με αυτούς ήταν κλειδωμένοι σε ένα βαγόνι και Ρώσοι αιχμάλωτοι γερμανοντυμένοι. Όλοι οι κρατούμενοι απελευθερώθηκαν όπως ήταν ο στόχος της επίθεσης. Απελευθερώθηκαν και οι Γερμανοί για  να μην υπάρξουν αντίποινα στο χωριό. 
4) Οι αιχμάλωτοι πια χωροφύλακες μεταφέρθηκαν στα Σκούρτα. Εκεί εκτελέστηκαν μόνο οι 10 που είχαν καταταγεί επί κατοχής και απελευθερώθηκαν οι άλλοι που ήταν από πριν στο Σώμα.
5) Δικαστήρια για τον Ορέστη γίνανε πολλά. Και στη Χαλκίδα και στην Αθήνα και αλλού. Αρκετά απ' αυτά, ήταν ερήμην. Τελικά απενεμήθη χάρη από τον βασιλιά και αποφυλακίστηκε το 1952. 
6) Ο Ορέστης ήταν ο δεύτερος μετά τον Άρη καπετάνιος του ΕΛΑΣ και πολύ σημαντικό κομματικό στέλεχος πριν και κατά την κατοχή. Ιδρυτής του ΕΛΑΣ στην Αττικοβοιωτία με ημερομηνία εξόδου στο βουνό 16 Ιουνίου 1942.  Επειδή η έρευνα δεν έχει ολοκληρωθεί μένω σ' αυτά. Μια συμβουλή όμως. Μη σπεύδετε να αναπαράγετε διάφορες κακοήθειες και συκοφαντίες χωρίς να τις έχετε εξετάσει και διασταυρώσει.  Αν θέλετε, βέβαια, να συμβάλετε στην αποκάλυψη της αλήθειας.
7) Αυτά που λέει ο Χοτζέας και η Προλεταριακή σημαία είναι ανοησίες. Και ο Νικηφόρος ποτέ δεν υπήρξε πολιτικός πρόσφυγας. Τα ονόματα των σημαντικών καπεταναίων του ΕΛΑΣ αναπαράγονταν ευρέως και δημιουργούσαν σύγχυση. Ο Ορέστης, πχ, κατηγορήθηκε και δικάστηκε για τον φόνο της Ε. Παπαδάκη αλλά δεν είχε καμία σχέση και ο Ορέστης που εμπλέκονταν εκεί ήταν άλλος.
8) Η θέση του Νικήτα (Μπουτσίνη) για τον Ορέστη είναι σωστή ως αναφορά τη δράση του στην κατοχή. Μετά ο Νικήτας έφυγε έξω και γύρισε μετά από τον θάνατο του Ορέστη. Εν ολίγοις διαφώνησαν. Είναι λογικό η μαρτυρία του, μετά από τόσα χρόνια, να επηρεάζεται από τις πολιτικές του τοποθετήσεις της εποχής που έγραφε το βιβλίο του. Μέχρι να χωρίσουν όμως και από το 1941 που συνεργάζονταν, ο Νικήτας ήταν ο πιο έμπιστος άνθρωπος του Ορέστη. Τόσο έμπιστος που του ανέθεσε την διοίκηση της Πολιτοφυλακής στη περιοχή.
9) Ούτε ότι ξεκίνησε τη δράση του από «σαμποτάζ σε γέφυρες» είναι σωστό. Ο Ορέστης ξεκίνησε με άλλους δύο, τον Βλάση και τον Θόδωρο, πήρε μαζί του και τον Νάκια με τους δικούς του, τον Αντώνη τον Κύπριο και τον καλόγερο Παναγιώτη Φώτογλου. Επτά (7) άνδρες, αρχές Σεπτεμβρίου 1942, χτύπησαν στη Ριτσώνα μια ιταλική μοτοσικλέτα και εξόντωσαν έναν λοχαγό της επιμελητείας και τον οδηγό του. Η πρώτη επιτυχία του Ορέστη ήταν το ξεκαθάρισμα της υπαίθρου της Βοιωτίας από τις ληστοσυμμορίες. Η δεύτερη ήταν η απόσυρση της χωροφυλακής από την περιοχή και το κλείσιμο στις πόλεις και το τρίτο ήταν η απόσυρση ενός ιταλικού τάγματος από την Δομβρένα. Έτσι πέτυχε τον έλεγχο όλης της Βοιωτίας και του Ελικώνα. 
10) Δεν είναι και τόσο αξιόπιστο ούτε και επαναστατικό, βέβαια, να αντλεί κανείς στοιχεία κυρίως από τους αντιπάλους και μάλιστα να τα υιοθετεί. Τι να πει ο Γουνχάουζ για τον Ορέστη όταν το κακό που έχει προκαλέσει ο δεύτερος στους Εγγλέζους είναι τεράστιο και σε αλλεπάλληλες αναμετρήσεις; (υπόθεση Ντον Σκοτ, Εύβοια, μάχη στο Σέσιλ της Κηφισιάς και αιχμαλωσία πάνω από 600 αξιωματικών της ΡΑΦ). Εκτός αυτού ο Ορέστης ήταν ο πρώτος που απάντησε στους ισχυρισμούς του Κρις για τον ΕΛΑΣ μέσα από την Απογευματινή. 
11) Η αναφορά στη «συνέντευξη» του Ορέστη στην Απογευματινή του 1958, δείχνει ότι αυτός που την κάνει δεν έχει διαβάσει το κείμενο στο οποίο αναφέρεται και το οποίο επικαλείται. 
12) Το ότι ο Ορέστης έγινε «εργατοπατέρας», «κυβερνητικός συνδικαλιστής», ότι «κυνήγαγε απεργούς», ότι «έγινε δεξιός» είναι αισχρές συκοφαντίες και όποιος τις αναπαράγει, χωρίς να έχει δική του σχετική έρευνα και να προσκομίζει στοιχεία, απλώς γίνεται συνένοχος όχι μόνο στην αμαύρωση της μνήμης ενός μεγάλου αγωνιστή αλλά και στην εδραίωση και την λειτουργία του μηχανισμού εκείνου που συσκοτίζει την αλήθεια.
thread_title:  Κάποιο προβλημα υπάρχει με τις ανακατευθυνσεις